शङ्कराचार्य ने यह सिद्ध किया कि वेद का मुख्य लक्ष्य परमतत्त्व को प्रकाशित करना है अतः वेद के ज्ञानपूर्ण मन्त्रभाग और उपनिषद् भाग मुख्य हैं। वेद के उपासना और कर्मपरक भाग गौण हैं क्योंकि इनका उद्देश्य चित्त की शुद्धि करना है। (३) इन्होंने उपनिषद् के प्राचीन व्याख्याकार जैसे भर्तृप्रपञ्च आदि के ब्रह्मपरिणामवाद अथवा भेदाभेदवाद मत का खण्डन किया। उसके स्थान पर आचार्य ने अद्वैतवाद का प्रतिपादन किया।